Анхела Ибаниес
Радиаторче

Превод от испански: Рада Панчовска, —

chitanka.info

Малък радиатор,

радиаторче,

върху старата ти

бяла боя

вече сивее жълтото.

Набръчкана кожа

от мазки

и едри капки

без смисъл,

от изминало време,

от хора зад перденцата,

от прозевки

и скучаещи очи.

С извивки и извивки

на тръби спокойни

и на мястото си винаги,

готови и бойко

приготвени за

идването на студа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.